CELEX: C2007/095/108
Language: et
Date: 2007-04-28 00:00:00
Title: Kohtuasi T-74/07: 12. märtsil 2007 esitatud hagi — Saksamaa Liitvabariik versus komisjon

28.4.2007   
            
            
               ET
            
            
               Euroopa Liidu Teataja
            
            
               C 95/54
            
         12. märtsil 2007 esitatud hagi — Saksamaa Liitvabariik versus komisjon
   (Kohtuasi T-74/07)
   (2007/C 95/108)
   Kohtumenetluse keel: saksa
   Pooled
   
      Hageja: Saksamaa Liitvabariik (esindajad: M. Lumma, C. Blaschke, keda abistas advokaat C. von Donat)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 27. detsembri 2006. aasta otsus K(2006) 7271, millega vähendati komisjoni otsusega K(95) 2271 ühenduse algatuse INTERREG II raames antud ERF-i rahalist toetust rakenduskavale Saarimaal, Lotringis ja Westpfalzis,
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Vaidlustatud otsusega vähendas komisjon Euroopa Regionaalarengu Fondist (ERF) ühenduse algatuse INTERREG II raames Nordrhein-Westfaleni rakenduskavale antavat rahalist toetust Saarimaal, Lotringis ja Westpfalzis.
   Oma hagi põhjendamiseks toob hageja asjaolu, et rikutud on määruse nr 4253/88 (1) artikli 24 lõiget 2, kuna vähendamise tingimused ei olnud täidetud. Sellega seoses väidab ta eelkõige, et indikatiivsesse rahastamiskavasse tehtud muudatused ei kujuta endast kava olulist muudatust. Hageja täpsustab, et isegi kui oleks tegu olnud kava olulise muutmisega, oli komisjon andnud selleks oma nõusoleku.
   Veel rõhutab hageja, et vähendamist ei ole piisavalt põhjendatud. Sellega seoses viitab ta eelkõige sellele, et piisavalt ei ole põhjendatud “Suunistega struktuurifondide rakendusmeetmete (1994-1999) finantsaruandluse kohta ”ette nähtud paindlikkusreegli kohaldamata jätmist.
   Oletades, et vähendamise tingimused on täidetud, kritiseerib hageja asjaolu, et komisjon ei ole kasutanud oma kaalutlusõigust kõnealuse kava suhtes. Hageja meelest oleks komisjon pidanud kaaluma, kas ERF-i toetuse vähendamine on proportsionaalne.
   Hageja on ka seisukohal, et rikutud on partnerluse põhimõtet.
   
      (1)  Nõukogu 19. detsembri 1988. aasta määrus (EMÜ) nr 4253/88, millega nähakse ette sätted määruse (EMÜ) nr 2052/88 rakendamiseks seoses struktuurifondide tegevuse kooskõlastamisega teiste struktuurifondidega ning Euroopa Investeerimispanga ja muude olemasolevate rahastamisvahendite tegevusega (EÜT L 374, lk 1).